[{"text_idx": "#000000", "text": "PDC yn lansio academi i yrru trawsnewid gofal iechyd"}, {"text_idx": "#000002", "text": "Wedi'i ariannu'n rhannol gan Lywodraeth Cymru, bydd yr Academi yn helpu ymarferwyr iechyd a gofal cymdeithasol i gyflawni prosiectau trawsnewidiol yn ymwneud a\u0302 datrysiadau digidol. Cymru yw'r wlad gyntaf yn y byd i lansio Academi\u0308au Dysgu Dwys arbenigol (ILAs), gydag PDC y brifysgol ddiweddaraf i gyflawni'r hyfforddiant arloesol hwn."}, {"text_idx": "#000004", "text": "Yn agored i arweinwyr a rheolwyr ym maes Iechyd a Gofal Cymdeithasol, bydd yr hyfforddiant yn canolbwyntio ar ddatblygu arweinwyr llawn gallu i Arwain Trawsnewidiad Digidol fel ymagwedd system gyfan. Mae hyn yn golygu y bydd arweinwyr mewn gwell sefyllfa i roi'r newidiadau sydd eu hangen ar waith i gwrdd a\u0302 heriau'r dyfodol yn yr hir dymor ac ar o\u0302l Covid-19. Bydd y cyrsiau'n archwilio technolegau newydd ac yn meithrin diwylliant o chwilfrydedd ac arloesedd mewn rhaglenni i helpu i wella bywydau pobl yng Nghymru. Bydd yr hyfforddiant yn cymhwyso dysgu ac yn profi ymagweddau newydd mewn arweinyddiaeth ddigidol a all fynd i\u2019r afael a\u0302 heriau trwy feddu ar feddylfryd \u2018Digidol yn Gyntaf\u2019."}, {"text_idx": "#000005", "text": "Mae'r rhaglenni pwrpasol sydd ar gael yn PDC bellach yn derbyn cofrestriadau, gyda mwy o wybodaeth ar gael ar wefan Hwb Gwyddorau Bywyd Cymru. Bydd y cyrsiau, y gellir cyrchu'r rhan fwyaf ohonynt o bell, yn hyfforddi ac yn paratoi'r genhedlaeth nesaf o arweinwyr byd-eang i adeiladu systemau iechyd a gofal cymdeithasol y dyfodol."}, {"text_idx": "#000006", "text": "Y nod yw grymuso gweithluoedd sydd a\u0302'r arbenigedd, y sgiliau a'r hyder i yrru ailgynllunio systemau iechyd a gofal er gwell, gan wella canlyniadau a phrofiadau cleifion, gan hybu effeithlonrwydd a chynaliadwyedd gwasanaethau ar yr un pryd."}, {"text_idx": "#000008", "text": "Bydd y traws-gydweithredu ar draws y cyrsiau yn annog arloesi a chydweithio. Bydd hyn yn caniata\u0301u cyd-ddatblygu sgiliau a phartneriaethau gwerthfawr i gefnogi iechyd a gofal cymdeithasol trawsnewidiol."}, {"text_idx": "#000009", "text": "Dywedodd yr Athro Bob Hudson, Cyfarwyddwr yr Academi Dysgu Dwys ym Mhrifysgol De Cymru: \u201dMae'r GIG yn newid o hyd, ac mae graddfa'r newid dros y 18 mis diwethaf wedi bod yn ddigynsail. Mae angen i'n harweinwyr Iechyd a gofal cymdeithasol fod a\u0302'r offer i gwrdd a\u0302 heriau'r dyfodol, felly rydym yn falch iawn o lansio'r Academi Dysgu Dwys."}, {"text_idx": "#000010", "text": "\u201cDylai anelu at newid trawsnewidiol fod yn sail i'n holl ymdrechion i ddatblygu ein gwasanaethau ac mae arweinyddiaeth gref yn hanfodol i hynny er mwyn i ni wella profiadau i gleifion, clinigwyr a'r cyhoedd yn ehangach. Bydd y rhaglen hon yn cefnogi ein harweinwyr i yrru trawsnewidiad digidol a bod yn gatalydd ar gyfer arloesi.\u201d"}, {"text_idx": "#000011", "text": "Dywedodd y Cynghorydd Myfanwy Alexander, Cadeirydd, Bwrdd Partneriaeth Rhanbarthol Powys: \u201cMae gweithio digidol yn allweddol i ddarparu gwasanaethau yn y dyfodol a bydd y gwaith cyffrous hwn yn paratoi ein timau i arwain ar hyn.\u201d"}, {"text_idx": "#000013", "text": "\u201cMae arloesi parhaus yn hanfodol i sicrhau piblinell o ddarganfyddiadau a datblygiadau sy'n torri tir newydd. Trwy uno gweithwyr proffesiynol iechyd a diwydiant a\u2019u hannog i ddysgu a chydweithio, bydd yr academi ddigidol hon yn sefydlu sylfaen ar gyfer arloesi cynaliadwy a chydweithredol am flynyddoedd i ddod.\u201d"}, {"text_idx": "#000014", "text": "Mae mwy o wybodaeth am yr Academi\u0308au newydd ar gael yn: "}, {"text_idx": "#000018", "text": "Myfyriwr ffoaduriaid yn creu podlediad arobryn i helpu pobl sy'n ceisio lloches"}]